
MARIJAMPOLĖS SAVIVALDYBĖ


MARIJAMPOLĖS SAVIVALDYBĖS 
ASMENS SU NEGALIA GEROVĖS TARYBOS POSĖDŽIO PROTOKOLAS

2025 m. kovo 3 Nr. K – 111 (20.60E)
Marijampolė


Posėdis vyko 2025–02-21
Posėdžio pirmininkas – Artūras Visockis, Marijampolės savivaldybės vicemeras.
Posėdžio sekretorė – Asta Kazlauskienė, Marijampolės savivaldybės administracijos Socialinių paslaugų skyriaus vyriausioji specialistė (asmenų su negalia reikalų koordinatorė).
Posėdžio vieta: Marijampolės savivaldybės administracijos II a. salė, darytas posėdžio video įrašas ir tiesioginė transliacija.
Dalyvauja: Artūras Visockis – Marijampolės savivaldybės vicemeras, Viduta Bačkierienė – Marijampolės specialiųjų socialinės globos namų direktorė, Irma Kavaliauskienė – Marijampolės savivaldybės I grupės draugijos pirmininkė, Alvydas Kirkliauskas – Marijampolės savivaldybės tarybos Socialinės ir sveikatos apsaugos komiteto pirmininkas, Jolita Žukelienė – Marijampolės savivaldybės administracijos Socialinių paslaugų skyriaus vedėja, Asta Kazlauskienė – Marijampolės savivaldybės administracijos Socialinių paslaugų skyriaus vyriausioji specialistė (asmenų su negalia reikalų koordinatorė), Reda Blaškevičienė, Marijampolės savivaldybės administracijos vyriausioji specialistė (savivaldybės gydytoja).

Posėdžio darbotvarkė:

1. Dėl Asmens su negalia gerovės tarybos komisijos 2024 metų veiklos ataskaitos patvirtinimo;
1. Dėl infrastruktūros pritaikomumo asmenims su negalia prioritetinio darbų sąrašo 2025 metams patvirtinimo;
1. Dėl Asmens su negalia gerovės tarybos komisijos veiklos plano 2025 metams patvirtinimo.

1. SVARSTYTA. Dėl Asmens su negalia gerovės tarybos komisijos 2024 metų veiklos ataskaitos patvirtinimo.

Artūras Visockis, Marijampolės savivaldybės Gerovės tarybos komisijos (toliau – Komisijos) pirmininkas, pakvietė Komisijos posėdžio sekretorę pristatyti pirmąjį klausimą. Komisijos sekretorė, Asta Kazlauskienė, supažindino komisijos narius su Asmens su negalia gerovės tarybos komisijos 2024 metų veiklos ataskaita.
2024 metais Marijampolės savivaldybėje buvo organizuoti du Asmens su negalia gerovės tarybos komisijos posėdžiai, kurių metu svarstyti klausimai dėl asmenų su negalia gyvenimo kokybės gerinimo. Atlikta išsami asmenų su negalia poreikių ir esamų paslaugų analizė, surinkta informacija apie viešųjų erdvių ir įstaigų infrastruktūros prieinamumą asmenims su įvairiomis negaliomis, aptartas prioritetinis infrastruktūros pritaikomumo darbų sąrašas. Marijampolės savivaldybės administracijos direktoriaus įsakymu patvirtintas Marijampolės savivaldybės administracijos informacijos rengimo ir (ar) teikimo asmenims su negalia jų pasirinktais prieinamais bendravimo būdais vidaus tvarkos aprašas. Komisija taip pat vertino švietimo įstaigų pasirengimą įgyvendinti įtraukųjį ugdymą, asmenų su negalia darbo vietų pritaikymo galimybes, įsipareigojo nuolat bendradarbiauti su visuomene ir stebėti kintančius asmenų su negalia poreikius, kad užtikrintų jų įtrauktį bendruomenėje.

NUTARTA. Pritarti Asmens su negalia gerovės tarybos komisijos 2024 m. veiklos ataskaitos tvirtinimui. Pridedama. Ataskaita, 3 lapai.
Balsuota: ,,Už“ – 7; ,,Susilaikė“– 0; „Prieš“ – 0.

2. SVARSTYTA. Dėl infrastruktūros pritaikomumo asmenims su negalia prioritetinio darbų sąrašo 2025 metams patvirtinimo.

Norėdami įvertinti infrastruktūros prieinamumą asmenims su negalia, Komisijos nariai lankėsi Savivaldybės viešosios paskirties įstaigose ir atliko gyventojų apklausą, naudodamiesi internetu ir bendradarbiaudami su nevyriausybinėmis organizacijomis. Išsamiai įvertinus visas infrastruktūros nepritaikymo asmenims su negalia sritis, identifikavus konkrečias problemas, jų mąstą, finansinius resursus ir įgyvendinimo laiką buvo sudarytas infrastruktūros pritaikymo asmenims su negalia prioritetinis darbų sąrašas. Nuspręsta kreiptis į architektūros skyrių dėl projektų parengimo, išsiųsti raštus įstaigoms dėl infrastruktūros pritaikymo asmenims su negalia.

NUTARTA. Pritarti Infrastruktūros pritaikymo asmenims su negalia Marijampolės savivaldybėje prioritetiniam 2025 metų darbų sąrašo tvirtinimui. Pridedama. Prioritetinis darbų sąrašas, 3 lapai.
Balsuota: ,,Už“ – 7; ,,Susilaikė“– 0; „Prieš“ – 0.

3. SVARSTYTA. Dėl Asmens su negalia gerovės tarybos komisijos veiklos plano 2025 metams patvirtinimo.

Veiklos planas sudarytas siekiant užtikrinti asmenų su negalia teisių apsaugą, gerinti paslaugų prieinamumą, skatinti bendradarbiavimą su institucijomis ir nevyriausybinėmis organizacijomis bei didinti visuomenės informuotumą apie asmenų su negalia įtrauktį. Šis planas apibrėžia konkrečias veiklas, kurios padės užtikrinti asmenų su negalia gerovės didinimą Marijampolės savivaldybėje 2025 metais. Jame nustatyti veiklų vykdymo terminai, atsakingi asmenys ir priemonės, skirtos gerinti informacinę ir fizinę aplinką, taip pat teikti paslaugas ir palaikyti nuolatinį bendradarbiavimą su įvairiomis organizacijomis. Planas apima strateginių dokumentų rengimą, visuomenės švietimą ir asmenų su negalia įdarbinimo skatinimą.

NUTARTA. Pritarti Marijampolės savivaldybės Asmens su negalia gerovės tarybos komisijos 2025 metų veiklos plano tvirtinimui. Pridedama. Veiklos planas, 2 lapai.
Balsuota: ,,Už“ – 7; ,,Susilaikė“– 0; „Prieš“ – 0.

